

**REPUBLIKA HRVATSKA**

**KRAPINSKO - ZAGORSKA ŽUPANIJA**

**DJEČJI VRTIĆ „NAŠA RADOST“ PREGRADA**

**UPRAVNO VIJEĆE**

Klasa: 601-04/22-01/35

Urbroj: 2214-41-02-22-01

Pregrada, 21.12.2022.

Na temelju čl. 40. i 41. Zakona o ustanovama (NN 76/93, 29/97, 47/99, 35/08 i 127/19), čl. 37. st. 3. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i Odluke Upravnog vijeća od 14.12.2022. g. Upravno vijeće Dječjeg vrtića „Naša radost“ Pregrada, raspisuje

**NATJEČAJ**

**ZA IMENOVANJE RAVNATELJA/ICE NA PUNO RADNO VRIJEME ZA RAD**

**U DJEČJEM VRTIĆU „Naša radost“ Pregrada**

Za ravnatelja/icu dječjeg vrtića može biti imenovana osoba koja ispunjava sljedeće uvjete:

– završen studij odgovarajuće vrste za rad na radnome mjestu odgojitelja/ice ili stručnog/e suradnika/ce u dječjem vrtiću, a koji može biti:

1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij ili
4. preddiplomski sveučilišni studij za odgojitelja/ice ili
5. stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja/ice u skladu s ranijim propisima,

– položen stručni ispit za odgojitelja/icu ili stručnog/u suradnika/cu, osim ako nemaju obvezu polagati stručni ispit u skladu s čl. 56. Zakona o predškolskom odgoju,

– najmanje pet godina radnog iskustva u predškolskoj ustanovi na radnome mjestu odgojitelja/ice ili stručnog/e suradnika/ce.

Ravnatelj/ica se imenuje na pet godina, a ista osoba može biti ponovno imenovana.

Pristupnici/e uz prijavu na natječaj trebaju priložiti:

1. životopis,
2. presliku dokaza o stečenoj stručnoj spremi,
3. presliku dokaza o položenom stručnom ispitu,
4. dokaz o državljanstvu,
5. dokaz o radnom iskustvu - elektronički zapis o radno pravnom statusu - ispis iz, evidencije Hrvatskog zavoda za mirovinsko osiguranje (izdan u vrijeme trajanja ovog natječaja),
6. a) uvjerenje nadležnog suda da se protiv kandidata/kinje ne vodi kazneni postupak za neko djelo iz čl. 25. st. 2. Zakona o predškolskom odgoju i obrazovanju ne starije od dana objave natječaja,

b) uvjerenje nadležnog prekršajnog suda da se protiv kandidata/kinje ne vodi prekršajni postupak za neko djelo iz čl. 25. st. 4. Zakona o predškolskom odgoju i obrazovanju ne starije od dana objave natječaja,

c) potvrdu Centra za socijalnu skrb (prema mjestu stanovanja) da kandidatu/kinji nisu izrečene zaštitne mjere iz čl. 25. Zakona o predškolskom odgoju i obrazovanju, ne stariju od dana objave natječaja,

1. izjava kandidata/kinje o nepostojanju zapreka iz čl. 25. Zakona za prijem u radni odnos (vlastoručno potpisana),
2. dokaz o zdravstvenoj sposobnosti kandidat/kinja nije dužan/na priložiti uz prijavu na natječaj već će se ona ishoditi prije donošenja konačne odluke o sklapanju ugovora o radu.

Prijave na natječaj s obveznom dokumentacijom dostaviti preporučeno poštom ili osobno u zatvorenoj omotnici na adresu: Dječji vrtić „Naša radost“ Pregrada, S. Škreblina 1, 49218 Pregrada, s naznakom "Prijava na natječaj za ravnatelja/icu".

Natječaj traje od 21.12.2022. g. do 4.1.2023. g. Rok za dostavu prijava na natječaj je petnaest dana od dana objave natječaja u Narodnim novinama, zaključno s 4.1.2023. g.

U skladu sa Zakonom o ravnopravnosti spolova na natječaj se mogu javiti osobe oba spola koje ispunjavaju propisane uvjete.

Pristupnici/e, koji će se u prijavi pozivati na pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo i priložiti dokaz o ostvarivanju prednosti prema posebnom zakonu.

Pristupnici/e, koji ostvaruju pravo prednosti pri zapošljavanju na temelju čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), čl. 48. f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) ili čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) te čl. 48. Zakona o civilnim stradalnicima iz Domovinskog rata (NN 84/21), dužni/e su u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Pristupnici/e, koji se pozivaju na pravo prednosti pri zapošljavanju na temelju čl. 102. Zakona o hrvatskim braniteljima iz Domovinskog rata i članovima njihovih obitelji, dužni/e su uz prijavu na natječaj pored navedenih isprava odnosno priloga priložiti i sve potrebne dokaze iz čl. 103. st. I. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Osobe koje ostvaruju pravo prednosti pri zapošljavanju u skladu s čl. 48. Zakona o civilnim stradalnicima iz Domovinskog rata (NN 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz st. I. čl. 49. Zakona civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf

Natječaj se objavljuje na mrežnim stranicama vrtića i u Narodnim novinama.

Urednom prijavom smatra se prijava koja sadrži sve podatke i priloge navedene u natječaju.

Nepravovremene i nepotpune prijave neće se razmatrati. Isprave se dostavljaju u neovjerenim preslikama i ne vraćaju se, a prije sklapanja ugovora o radu izabrani pristupnici/e dužni su predočiti originale traženih dokumenata.

O rezultatima provedenog natječaja kandidati će biti obaviješteni o izboru u roku od 45 dana od dana isteka roka za podnošenje prijava.

Upravno vijeće pridržava pravo da ne prihvati niti jednu prijavu ukoliko smatra da niti jedna prijava ne udovoljava uvjetima natječaja.

Predajom natječajne dokumentacije smatra se da je kandidat/kinja koji/a je izabran/a na natječaju dao/la svoju suglasnost da mu/joj se objave osobni podaci (ime i prezime, mjesto prebivališta i stručna sprema).

Prijavom na natječaj kandidati/kinje su izričito suglasni/e da Dječji vrtić „Naša radost“ Pregrada može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18).

PREDSJEDNICA UPRAVNOG VIJEĆA

Darija Broz